open-index/open-wikipedia-markdown huggingface dataset:
Άννα Μαρία του Μεκλεμβούργου-Σβερίν

H **Άννα-Μαρία**, γερμ. Anna-Maria von Mecklenburg-Schwerin (1 Ιουλίου 1627 - 11 Δεκεμβρίου 1669) από τον Οίκο του Μεκλεμβούργου ήταν κόρη του δούκα του Μεκλεμβούργου-Σβερίν και με τον γάμο της έγινε δούκισσα της Σαξονίας-Βάισενφελς. 

## Βιογραφία
Ήταν η δεύτερη κόρη του Αδόλφου-Φρειδερίκου Α΄ δούκα του Μεκλεμβούργου και της Άννας-Μαρίας των Σίρκσενα, κόρης του Έννο Γ΄ κόμη της Ανατολικής Φρισίας.

## Οικογένεια
Παντρεύτηκε το 1647 τον Αύγουστο δούκα της Σαξονίας-Βάισενφελς και είχε τέκνα:
* Μαγδαληνή-Σίβυλλα 164-1681, παντρεύτηκε τον Φρειδερίκο Α΄ των Βέττιν δούκα της Σαξονίας-Γόθας-Αλτεμβούργου. 
* Ιωάννης-Αδόλφος Α΄ 1649-1696, δούκας της Σαξονίας-Βάισενφελς.
* Αύγουστος 1650-1674, κοσμήτορας του Συλλόγου του καθεδρικού του Μαγδεβούργου· απεβίωσε 24 ετών.
* Χριστιανός 1652-1689, στρατάρχης της Σαξονίας.
* Άννα-Μαρία 1653-1671 απεβ. 18 ετών.
* Σοφία 1654-1724, παντρεύτηκε τον Κάρολο πρίγκιπα του Άνχαλτ-Τσερμπστ.
* Χριστίνα 1656-1698, παντρεύτηκε τον Αύγουστο-Φρειδερίκο πρίγκιπα-επίσκοπο της Λυβέκης (γιο του Φρειδερίκου Γ΄ δούκα του Χόλσταϊν-Γκόττορπ).
* Ερρίκος 1657-1728, κόμης του Μπάρμπυ.
* Αλβέρτος 1659-1692, πρίγκιπας της Σαξονίας-Βάισενφελς.
* Αικατερίνη 1655-1663 απεβ. 8 ετών, Ελισάβετ 1660-1663 απεβ. 3 ετών, Δωροθέα 1662-1663 απεβ. 1 έτους.

## Πρόγονοι

## Παραπομπές


## Πηγές
* Dirk Schleinert. "Anna Maria von Mecklenburg (1627-1669) und August von Sachsen (1614-1680) und die Begründung des Hauses Sachsen-Weißenfels. Dynastische Beziehungen zwischen Mecklenburg und Kursachsen im 17. Jahrhundert", in Mecklenburgische Jahrbücher 123 (2008), 123-157.
* Klaus Gondermann. Die Mitglieder der Fruchtbringenden Gesellschaft 1617-1650: 527 Biographien. Leipzig 1985.
* 300 Jahre Schloß Neu-Augustusburg, 1660–1694 - Residenz der Herzöge von Sachsen-Weißenfels. Festschrift. Weissenfels (1994).
* Johann Christoph Dreyhaupt. Beschreibung des ... Saal-Creyses, insonderheit der Städte Halle. Halle 1749/1751 (so-called Dreyhaupt-Chronik).

Κατηγορία:Οίκος του Μεκλεμβούργου
Κατηγορία:Γερμανίδες δούκισσες
Σοφία της Σαξονίας-Βάισενφελς (1654-1724)

H **Σοφία** (γερμ. *Sophia von Sachsen-Weissenfels*, 23 Ιουνίου 1654 - 31 Μαρτίου 1724) από τον Οίκο των Βέττιν ήταν πριγκίπισσα της Σαξονίας-Βάισσενφελς και με τον γάμο της έγινε πριγκίπισσα του Άνχαλτ-Τσερμπστ.

## Βιογραφία
Ήταν το έκτο παιδί και η τρίτη κόρη του Αυγούστου της Σαξονίας-Βάισσενφελς και της Άννας Μαρίας, κόρης του Αδόλφου Φρειδερίκου Α΄ του Μεκλεμβούργου.

## Οικογένεια
Παντρεύτηκε το 1676 τον Κάρολο του Άνχαλτ-Τσερμπστ και είχε τρία τέκνα:
* Ιωάννης Αύγουστος (1677 - 1742), Πρίγκιπας του Άνχαλτ-Τσερμπστ.
* Κάρολος Φρειδερίκος (1678 - 1693).
* Μαγδαληνή Αυγούστα (1679 - 1740), παντρεύτηκε τον Φρειδερίκο Β΄ της Σαξονίας-Γόθας-Αλτεμβούργου.

## Πηγές
* Ferdinand Siebigk: Karl Wilhelm. In: *Allgemeine Deutsche Biographie (ADB)*. Band 15, Duncker & Humblot, Leipzig 1882, S. 226 f.

## Παραπομπές


Κατηγορία:Οίκος των Βέττιν
Στοά Μπραντί

Η **Στοά Μπραντί** (γαλλικά: Passage Brady) είναι μία από τις δύο καλυμμένες εμπορικές στοές στο 10ο διαμέρισμα του Παρισιού. Κατασκευάστηκε το 1828.

Έχει καταχωρηθεί ως ιστορικό μνημείο από τις 7 Μαρτίου 2002.

## Περιγραφή και πρόσβαση
Η Στοά Μπραντί βρίσκεται ως στεγασμένο πέρασμα ανάμεσα στις οδούς Φωμπούρ-Σαιν-Ντενί και Φωμπούρ-Σαιν-Μαρτέν, στο 10ο διαμέρισμα του Παρισιού. Αποτελείται από δύο τμήματα που χωρίζονται από τη  λεωφόρο του Στρασβούργου. Από τη μία πλευρά, η στοά καλύπτεται από γυάλινη οροφή ενώ από την άλλη είναι ανοιχτή. Συνήθως αναφέρεται ως «Μικρή Ινδία», καθώς φιλοξενεί πολλά εστιατόρια και επιχειρήσεις Ινδικές, Πακιστανικές, Μαυρικίου και Ρεϊνιόν. Η στοά έχει μήκος 216 μέτρα και πλάτος 3,5 μέτρα.

Εξυπηρετείται από το σταθμό του μετρό Σατώ-ντΏ.

## Ιστορικό
εναλλ.=|αριστερά|μικρογραφία|250x250εσ|Η στοά Μπραντί
Οι εργασίες για τη Στοά Μπραντί ξεκίνησαν το 1825. Ιδιοκτήτες ήταν οι έμποροι M. Μπριαβουάν και Μ. Μπραντί, από τον οποίο έλαβε το όνομα η στοά. Άνοιξε στις 15 Απριλίου 1828.

Το αρχικό έργο του 1827 προέβλεπε «ένα στεγασμένο πέρασμα σε όλο το μήκος» και θα περιλάμβανε 113 καταστήματα με χώρο κατοικίας από πάνω. Όμως, η ευθεία γραμμή από την οποία έπρεπε να διαμορφωθεί η στοά διακόπηκε από τη σημερινή λεωφόρο του Στρασβούργου. Αρχικά, συνέδεε τις οδούς Φωμπούρ-Σαιν-Ντενί και Φωμπούρ-Σαιν-Μαρτέν, πριν χωριστεί στα δύο με το άνοιγμα της λεωφόρου του Στρασβούργου το 1852. Από το άνοιγμα της λεωφόρου του Στρασβούργου, τα δύο μέρη της στοάς Μπραντί έχουν γίνει ανεξάρτητα.

Το τμήμα που συνδέει την οδό Φωμπούρ-Σαιν-Ντενί με τη λεωφόρο του Στρασβούργου ανακαινίστηκε πρόσφατα και καλύπτεται από γυάλινη οροφή. Υπάρχουν πολλά εστιατόρια και επιχειρήσεις Ινδικές, Πακιστανικές, Μαυρικίου και Ρεϊνιόν. Το άλλο μέρος της στοάς δεν είναι καλυμμένο και χαρακτηρίζεται από την παρουσία εταιρειών ενοικίασης κοστουμιών.

## Εξωτερικοί σύνδεσμοι

* Η Στοά Μπραντί (αγγλικά)

## Παραπομπές
Κατηγορία:Κτίρια και κατασκευές στο Παρίσι
Σοφία της Σαξονίας-Βάισενφελς (1684-1752)

H **Σοφία** (γερμ. *Sophia von Sachsen-Weißenfels*, 2 Αυγούστου 1684 - 6 Μαΐου 1752) από τον Οίκο των Βέττιν ήταν κόρη του Δούκα της Σαξονίας-Βάισενφελς και με τον γάμο της έγινε μαργραβίνη του Βρανδεμβούργου-Μπάυροϊτ.

## Βιογραφία
Ήταν η τέταρτη κόρη του Ιωάννη Αδόλφου Α΄ της Σαξονίας-Βάισενφελς και της Ιωάννας Μαγδαληνής των Βέττιν, κόρης του Φρειδερίκου Γουλιέλμου Β΄ της Σαξονίας-Αλτεμβούργου.

## Οικογένεια
Παντρεύτηκε το 1699 τον Γεώργιο Γουλιέλμο του Βρανδεμβούργου-Μπάυροϊτ και είχε τέκνα:
* Χριστιανή Σοφία Βιλελμίνη (1701 - 1749), η οποία ενεπλάκη σε σκάνδαλο, καρπός του οποίου ήταν το 1724 ο τοκετός θνησιγενών διδύμων εξώγαμων τέκνων από μία μη νόμιμη σχέση.
* Εβεραρδίνη Ελισάβετ (1706 - 1709).
* Χριστιανός Γουλιέλμος (14 - 16 Νοεμβρίου 1706).
* Χριστιανός Φρειδερίκος Γουλιέλμος (7 - 9 Ιουνίου 1709). 
* Φραγκίσκος Αδόλφος Γουλιέλμος (7 Ιουνίου 1709), δίδυμος του Χριστιανού Φρειδερίκου Γουλιέλμου, θνησιγενής.

## Πηγές
* "Archived copy". Archived from the original on 23 June 2009. Retrieved 22 October 2017.

## Παραπομπές


Κατηγορία:Οίκος των Βέττιν
Ιωάννα Μαγδαληνή της Σαξονίας-Βάισενφελς

H **Ιωάννα-Μαγδαληνή**, γερμ. Johanna Magdalene von Saxe-Weissenfels von Wettin (17 Μαρτίου 1708 - 25 Ιανουαρίου 1760) από τον Οίκο των Βέττιν ήταν κόρη του δούκα της Σαξονίας-Βάισενφελς.

## Βιογραφία
Ήταν το μόνο (επιζών) τέκνο του Ιωάννη-Γεωργίου δούκα της Σαξονίας-Βάισενφελς και της Φρειδερίκης-Ελισάβετ των Βέττιν, κόρης του Ιωάννη-Γεωργίου Α΄ δούκα της Σαξονίας-Άιζεναχ.

## Οικογένεια
Παντρεύτηκε το 1730 τον Φερδινάνδο Κέττλερ δούκα της Κουρλάνδης & Σεμιγκάλλια. Δεν απέκτησαν απογόνους.

## Πηγές
* 300 Jahre Schloss Neu-Augustusburg, 1660-1694 - Residenz der Herzöge von Sachsen-Weißenfels: Festschrift, Weissenfels, 1994, pp. 38–39.
* Friedrich Gerhardt: Schloss und Schlosskirche zu Weißenfels, Weissenfels, 1898, pp. 55–56.
* Johann Christoph Dreyhaupt: Beschreibung des … Saal-Creyses, insonderheit der Städte Halle. Halle, 1749/1751 (d.i. "Dreyhaupt-Chronik").

## Παραπομπές


Κατηγορία:Οίκος των Βέττιν
Λουίζα Χριστίνα του Στόλμπεργκ-Στόλμπεργκ-Όρτενμπεργκ

H **Λουίζα Χριστίνα** (γερμ. *Louise Christine von Stolberg-Stolberg-Ortenberg*, 21 Ιανουαρίου 1675 - 16 Μαΐου 1738) από τον Οίκου του Στόλμπεργκ ήταν κόρη του Κόμη του Στόλμπεργκ-Στόλμπεργκ-Όρτενμπεργκ και με τους γάμους της έγινε πρώτα κόμισσα του Μάνσφελντ-Άισλεμπεν και μετά δούκισσα της Σαξονίας-Βάισσενφελς.

## Βιογραφία
Ήταν το έκτο παιδί και η δεύτερη κόρη του Χριστοφόρου Λουδοβίκου Α΄ του Στόλμπεργκ-Στόλμπεργκ-Όρτενμπεργκ και της Αγνής Ελισάβετ του Μπάρμπυ-Μύλινγκεν. 

## Οικογένεια
Παντρεύτηκε πρώτα το 11704 τον Ιωάννη Γεώργιο Γ΄ του Μάνσφελντ-Άισλεμπεν. Δεν απέκτησαν παιδιά και ο Ιωάννης Γεώργιος Γ΄ απεβίωσε το 1710.

Το 1712 η Λουίζα Χριστίνα έκανε δεύτερο γάμο, με τον Χριστιανό της Σαξονίας-Βάισσενφελς. Δεν είχαν απογόνους. Ο Χριστιανός απεβίωσε το 1836 και δύο έτη μετά η Λουίζα Χριστίνα σε ηλικία 63 ετών.

## Πηγές
* Louise Christiane Gräfin zu Stolberg-Stolberg in: *Genealogy Database by Herbert Stoyan* Archived 2014-10-15 at the Wayback Machine [retrieved 10 October 2014].

## Παραπομπές


Κατηγορία:Οίκος των Βέττιν
Κατηγορία:Γερμανίδες δούκισσες
Ελισάβετ Αλβερτίνα του Άνχαλτ-Ντέσαου

H **Ελισάβετ Αλβερτίνα**, γερμ. Elisabeth Albertine von Anhalt-Dessau (1 Μαΐου 1665 - 5 Οκτωβρίου 1706) από τον Οίκο των Ασκάνια ήταν κόρη του πρίγκιπα του Άνχαλτ-Ντέσαου και με τον γάμο της έγινε δούκισσα της Σαξονίας-Βάισενφελς-Μπάρμπυ.

## Βιογραφία
Ήταν η πρώτη κόρη του Ιωάννη Γεωργίου Β΄, πρίγκιπα του Άνχαλτ-Ντέσαου και της Ερριέττας Αικατερίνης του Νάσσαου, κόρης του Φρειδερίκου Ερρίκου, πρίγκιπα της Οράγγης.

## Οικογένεια
Παντρεύτηκε το 1686 τον Ερρίκο των Βέττιν, κόμη της Σαξονίας-Βάισενφελς-Μπάρμπυ και είχε τέκνα:
* Φρειδερίκος Ερρίκος 1692, 1711, διάδοχος, απεβίωσε 19 ετών.
* Γεώργιος Αλβέρτος 1695-1739, κόμης του Μπάρμπυ.
* Ερριέττα Μαρία 1697-1719, απεβίωσε 22 ετών.
* Ιωάννης Αύγουστος 1687-1688, Ιωάννης Αύγουστος Β΄ 1689, δίδυμοι γιοί θνησιγενείς 1690, θνησιγενή κόρη 1706.

## Πηγές
* Elisabeth Albertina Prinzessin v.Anhalt-Dessau in: Genealogy Database by Herbert Stoyan [retrieved 11 October 2014].

## Παραπομπές


Κατηγορία:Οίκος των Ασκάνια
Κουζίνα του Μαυροβουνίου

Η **κουζίνα του Μαυροβουνίου** είναι αποτέλεσμα της γεωγραφικής θέσης του Μαυροβουνίου και της μακράς ιστορίας και παράδοσής του. Έχει έντονες επιρροές από τη μεσογειακή διατροφή, τις χώρες της ευρύτερης περιοχής (όπως η Σερβία, η Κροατία και η Ιταλία), ενώ γνωρίζει διακρίσεις στις παράκτιες περιοχές σε σχέση με την ενδοχώρα. Οι παράκτιες περιοχές παραδοσιακά ανήκουν στη μεσογειακή κουζίνα, με τα θαλασσινά να αποτελούν ένα πολύ συχνό πιάτο. Τα παραδοσιακά πιάτα της Αδριατικής ακτής του Μαυροβουνίου, σε αντίθεση με την ενοδοχώρα του, έχουν σημαντικές ιταλικές επιρροές.

## Κοινά πιάτα
### Ψωμί
Το σπιτικό ψωμί που παρασκευάζεται στο Μαυροβούνιο σχετίζεται με το αντίστοιχο ιταλικό καζαρέτσιο (*casareccio*). Σερβίρεται με κάθε γεύμα και περιλαμβάνει κριθαρένιο ψωμί (*Ječmeni*), ψωμί σίκαλης (*Ražani*), ψωμί σίτου (*Pšenični*) και ψωμί καλαμποκιού (*Rumetinov*).

### Πρωινό
* Σιτσβάρα (βρασμένο τρίμα καλαμποκιού με καϊμάκι και σβάρτσι)
* Μπανίτσα με γιαούρτι ή βουτυρόγαλα
* Ποπάρα και ψωμί με καϊμάκι
* Πρσουτ (είδος ζαμπόν)

### Σούπες
* Κοκόσιγια σούπα (κοτόσουπα)
* Γοβέδα / Γιουνέτσα / Τελέτσα σούπα (σούπα βοδινού / μοσχαριού)
* Γιαγκνέτσα σούπα (σούπα αρνιού)

Παραδοσιακά, αφότου γίνει ο ζωμός, μια χούφτα ρύζι προστίθεται στην κατσαρόλα για να καταστήσει τη σούπα περισσότερο χορταστική. Σήμερα, πολλές φορές προστίθενται ζυμαρικά στη θέση του ρυζιού.

* Τσόρμπα οντ κοπρίβε (σούπα τσουκνίδας)
* Τσόρμπα οντ κοπρίβε σα σίρομ (σούπα τσουκνίδας με τυρί)
* Τσομπάνσκα κρεμ σούπα οντ βργκάνια (κρεμώδη σούπα με μανιτάρια)
* Ότκος τσόρμπα (είδος χορτόσουπας)
* Τσόρμπα οντ κρνγιάκα (κρεμμυδόσουπα)
* Γιέτσμενα κάσα σα πετσούρκαμα (σούπα με κριθάρι και μανιτάρια)
* Κάσα σα πετσούρκαμα (χυλός μανιταριών)
* Κάσα οντ ρεζάνακα (χυλός από νούντλς)

### Κυρίως πιάτα
* Κουβάνι Μπραβ (βραστό αρνί)
* Μπραβ ου Μλιγέκου (αρνί μαγειρεμένο σε γάλα)
* Κατσάμακ (φάβα με βουτυρωμένη πατάτα και καϊμάκι, που σερβίρεται με κρύο γάλα, βουτυρόγαλα ή γιαούρτι)
* Κουβάνα Κρτόλα (βραστές πατάτες, κομμένες στη μέση, που σερβίρονται με κρύο γιαούρτι, τυρί ή φρέσκη κρέμα)
* Ουκλιέβα (καπνιστό και αποξηραμένο σίρκο) 
* Κραπ (καπνιστός και φρέσκος κυπρίνος από τη λίμνη Σκόδρα)
* Πάστρβα (πέστροφα γλυκού νερού)
* Ραστάν (είδος λαχανικού, παρόμοιο με το ιταλικό καβόλο νέρο. Μαγειρεύεται μαζί με χοιρινά παϊδάκια ή ζαμπόν
* Ζέλγιε ου κοκότε να καστραντίνου (μαγειρεμένο λάχανο με καπνιστό και αποξηραμένο αρνίσιο κρέας)
* Γιαπράτσι (ντολμαδάκι με φύλα από ραστάν, που σερβίρεται με πουρέ πατάτας)
* Τσόρμπαστ Πασούλ (στιφάδο από φασόλια, σαλάμι και λουκάνικα. Μοιάζει με το γαλλικό κασουλέ, την ισπανική φαμπάδα και την πορτογαλική φεϊζοάδα)
* Μάουνε (στιφάδο πράσινων φασολιών)
* Γκρασάκ (στιφάδο αρακά και βόειου κρέατος)
* Βαλσίτσα τάβα (τηγανητό μοσχάρι με ποικιλία λαχανικών και γαλακτομικά προϊόντα)
* Παστρόφσκι μακαρούλι (σπιτικά μακαρόνια με ελαιόλαδο και αλμυρό τυρί)

Στα θαλασσινά πιάτα περιλαμβάνονται: Καλαμάρι σχάρας ή τηγανιτό, σαλάτα χταποδιού, μαύρο ριζώτο θαλασσινών (με σουπιές), τόνος, γαρίδες και οστρακοειδή.

## Παραπομπές


Μαυροβουνιακή κουζίνα
Αυγούστα Λουίζα της Βυρτεμβέργης-Ελς

H **Αυγούστα Λουίζα** (γερμ. *Auguste Louise of Württemberg-Oels*, 21 Ιανουαρίου 1698 - 4 Ιανουαρίου 1739) από τον Οίκο της Βυρτεμβέργης ήταν κόρη του Δούκα της Βυρτεμβέργης-Ελς και με τον γάμο της έγινε Δούκισσα της Σαξονίας-Βάισενφελς-Μπάρμπυ.

## Βιογραφία
Ήταν η τρίτη (επιζήσασα) κόρη του Χριστιανού Ούλριχ Α΄ της Βυρτεμβέργης-Ελς και της Σοφίας Βιλελμίνης των Σίρκσενα, κόρης του Έννο Λουδοβίκου πρίγκιπα της Ανατολικής Φρισίας.

Ο γάμος της δεν ήταν ευτυχής και δεν είχαν παιδιά. Χώρισαν το 1732 και η Αυγούστα Λουίζα αποσύρθηκε στο Κάστρο Σκαρσίνα της Σιλεσίας, όπου απεβίωσε 41 ετών τον Ιανουάριο του 1739. Πέντε μήνες μετά απεβίωσε και ο σύζυγός της. Εκείνη τάφηκε στο Σλος *Στάτκιρχε Σανκτ Γιοχάννις* στο Ελς.

## Οικογένεια
Παντρεύτηκε το 1721 τον Γεώργιο Αλβέρτο της Σαξονίας-Βάισενφελς-Μπάρμπυ. Δεν απέκτησαν απογόνους και διαζεύχθηκαν το 1732.

## Πρόγονοι

## Πηγές
* Augusta Louise Herzogin v.Württemberg-Bernstadt-Bernstadt in: Genealogy Database by Herbert Stoyan Archived October 17, 2014, at the Wayback Machine [retrieved 12 October 2014].

## Παραπομπές


Κατηγορία:Οίκος της Βυρτεμβέργης
Μαρία Εδβίγη της Έσσης-Ντάρμστατ

H **Μαρία-Χέντβιχ**, γερμ. Maria-Hedwig von Hessen-Darmstadt (26 Νοεμβρίου 1647 - 19 Απριλίου 1680) από τον Οίκο της Έσσης ήταν κόρη του λαντγκράβου της Έσσης-Ντάρμστατ και με τον γάμο της έγινε δούκισσα της Σαξονίας-Μάινινγκεν.

## Βιογραφία
Ήταν η όγδοη κόρη του Γεωργίου Β΄ λαντγκράβου της Έσσης-Ντάρμστατ και της Σοφίας-Ελεονώρας των Βέττιν, κόρης του Ιωάννη Γεωργίου Α΄ εκλέκτορα της Σαξονίας.

## Οικογένεια
Παντρεύτηκε το 1671 τον Βερνάρδο Α΄ των Βέττιν δούκα της Σαξονίας-Μάινινγκεν και είχε τέκνα:
* Ερνέστος-Λουδοβίκος Α΄ 1672-1724, δούκας της Σαξονίας-Μάινινγκεν.
* Βερνάρδος 1673-1694, απεβίωσε 21 ετών.
* Φρειδερίκος-Γουλιέλμος 1679-1746, δούκας της Σαξονίας-Μάινινγκεν.
* Γεώργιος-Ερνέστος 1680-1699, απεβίωσε 19 ετών.
* Ιωάννης-Ερνέστος 1674-1675, Ιωάννης-Γεώργιος 1677-1678, Μαρία-Ελισάβετ 1676 απεβ. νήπιο.

## Πρόγονοι

## Πηγές
* Ernst Julius Walch: Historische, statistische, geographische und topographische Beschreibung der Königlich- und Herzoglich-Sächsischen Häuser und Lande überhaupt und des Sachsen-Coburg-Meiningischen Hauses und dessen Lande insonderheit, Nuremberg, 1811, p. 71 Online
* Ludwig Bechstein: Mythe, Sage, Märe und Fabel im Leben und Bewusstsein des deutschen Volkes, t.D. Weigel, Leipzig, 1854, p. 259 Online
* Matthias Müller: Das Schloss als Bild des Fürsten, Vandenhoeck & Ruprecht, Göttingen, 2004, p. 396 Online

## Παραπομπές


Κατηγορία:Οίκος της Έσσης
Κατηγορία:Γερμανίδες δούκισσες
Μηλιά Γρεβενών

Η **Μηλιά**, επίσημα **Μηλέα**, είναι ορεινό χωριό της Δυτικής Μακεδονίας στην Περιφερειακή Ενότητα Γρεβενών σε υψόμετρο 605 μέτρα.

## Γεωγραφικά-ιστορικά στοιχεία
Η Μηλιά βρίσκεται προς τα βόρεια του περιφερειακής ενότητας προς τα όρια με την Περιφερειακή Ενότητα Κοζάνης, δυτικά του ποταμού Αλιάκμονα. Απέχει 16 χιλιόμετρα Β.-ΒΑ. από τα Γρεβενά, 16 χιλιόμετρα νοτιοδυτικά από τη Σιάτιστα και είναι ανάμεσα στα χωριά Βατόλακκος (Ν.), Ταξιάρχης (Α.), Κοκκινιά (Β.) και Κιβωτός (ΒΔ.). Ανατολικά και δίπλα από το χωριό περνάει η ΕΟ Γρεβενών-Καστοριάς και πιο ανατολικά η Εγνατία Οδός.

Το χωριό ήταν αρχικά κτισμένο νοτιότερα αλλά λόγω συνεχών κατολισθήσεων οι κατοίκοί του μετακινήθηκαν τη δεκαετία του 1960 στη σημερινή τοποθεσία. Από την Παλιά Μηλιά έχουν μείνει μόνο ο ναός του Αγίου Δημητρίου (κτισμένος το 1900), ο οποίος είναι εκκλησία τρίκλιτη ξυλόστεγη βασιλική με χαγιάτι και πέτρινο καμπαναριό, και του Αγίου Κωνσταντίνου, στο υπόγειο της οποίας υπάρχει νερό που οι ντόπιοι πιστεύουν πως είναι αγιασμένο και θαυματουργό.

## Αξιοθέατα
Η περιοχή είναι γνωστή για τα σπάνια παλαιοντολογικά ευρήματα που έχουν βρεθεί και υποδεικνύουν ότι έζησαν πριν από 3.000.000 χρόνια οι αρχαιότεροι και μεγαλύτεροι στον κόσμο προϊστορικοί ελέφαντες. 
αριστερά|μικρογραφία|Έκθεση των χαυλιόδοντων στο μουσείο Φυσικής Ιστορίας Μηλιάς
Την περίοδο 1997 με 1999 ξεκίνησαν στην περιοχή της Μηλιάς συστηματικές ανασκαφές ως συνέχεια τυχαίας ανακάλυψης που αποκάλυψαν οστά ενός ενήλικου προβοσκιδωτού (του είδους *Mammut borsoni*) ηλικίας 35 χρόνων και του οποίου οι δύο πλήρεις χαυλιόδοντες (μήκους 4,39 μέτρων) θεωρούνταν τότε οι μεγαλύτεροι που έχουν βρεθεί μέχρι σήμερα στον κόσμο.

Το 2007 ανακαλύφθηκαν νέοι μεγαλύτεροι χαυλιόδοντες μήκους 5,02 μέτρων στην ίδια περιοχή ανατρέποντας την προηγούμενη μέτρηση. Εκτιμάται πως το μαμούθ στο οποίο άνηκαν οι χαυλιόδοντες αυτοί είχε βάρος άνω των 6 τόνων και ύψος έως τους ώμους έως 3,5 μέτρα.

Περισσότερα από 2.000 απολιθωμένα ευρήματα στεγάζονται στο Μουσείο Φυσικής Ιστορίας της Μηλιάς που αποτελεί τουριστικό και εκπαιδευτικό αξιοθέατο των Γρεβενών.

## Διοικητικά στοιχεία
Το χωριό αναφέρεται, μετά την απελευθέρωση των Γρεβενών (1912), ως Μηλιά το 1918 στο ΦΕΚ 260Α-31/12/1918 να προσαρτάται στην τότε κοινότητα Σουμπίνου (Κοκκινιά) και ανήκε στο νομό Κοζάνης. Το 1940 το όνομά της διορθώθηκε σε *Μηλέα* και το 1964 ο οικισμός με το ΦΕΚ 185Α - 30/10/1964 αποσπάται από τον Νομό Κοζάνης και υπάγεται στον Νομό Γρεβενών. Σύμφωνα με το σχέδιο Καλλικράτης αποτελεί την τοπική κοινότητα Μηλέας που ανήκει στη δημοτική ενότητα Ηρακλεωτών του Δήμου Γρεβενών και σύμφωνα με την απογραφή 2011 έχει πληθυσμό 205 κατοίκους.

## Εξωτερικοί σύνδεσμοι
* Η ιστοσελίδα του Μουσείου Φυσικής Ιστορίας στη Μηλιά Γρεβενών 

## Παραπομπές


Κατηγορία:Δήμος Γρεβενών
Βατόλακκος
Καρλόττα Αμαλία της Έσσης-Φίλιπσταλ

Η **Καρλόττα Αμαλία** (γερμ. *Charlotte Amalie von Hessen-Philippsthal*, 11 Αυγούστου 1730 - 7 Σεπτεμβρίου 1801) από τον Οίκο της Έσσης ήταν κόρη του λανδγράβου της Έσσης-Φίλιπσταλ και με τον γάμο της έγινε δούκισσα της Σαξονίας-Μάινινγκεν.

## Βιογραφία
Ήταν η δεύτερη κόρη του Καρόλου Α΄ της Έσσης-Φίλιπσταλ και της Καρολίνας Χριστίνας των Βέττιν, κόρης του Ιωάννη Γουλιέλμου Γ΄ δούκα της Σαξονίας-Άιζεναχ.

Όταν ήταν 20 ετών παντρεύτηκε τον 63χρονο Αντώνιο Ούλριχ της Σαξονίας-Μάινινγκεν.

## Οικογένεια
Παντρεύτηκε το 1750 τον Αντώνιο Ούλριχ της Σαξονίας-Μάινινγκεν και είχε τέκνα:
* Καρλόττα (1751 - 1827), παντρεύτηκε τον Ερνέστο Β΄ της Σαξονίας-Γόθας-Αλτεμβούργου.
* Λουίζα (1752 - 1805), παντρεύτηκε τον Αδόλφο της Έσσης-Φίλιπσταλ-Μπάρχφελντ.
* Ελισάβετ (1753 - 1754).
* Κάρολος Γουλιέλμος (1754 - 1782), Δούκας της Σαξονίας-Μάινινγκεν.
* Φρειδερίκος Φραγκίσκος (1756 - 1761).
* Φρειδερίκος Γουλιέλμος (1757 - 1758).
* Γεώργιος Α΄ (1761 - 1803), Δούκας της Σαξονίας-Μάινινγκεν.
* Αμαλία Αυγούστα (1762 - 1798), παντρεύτηκε τον Ερρίκο Κάρολο Έρντμαν του Κάρολατ-Μπόιτεν.

## Πρόγονοι

## Πηγές
* L. Hertel: Meiningische Geschichte von 1680 bis zur Gegenwart = *Schriften des Vereins für Sachsen-Meiningische Geschichte und Landeskunde, issue 47*, Hildburghausen, 1904

## Παραπομπές


Κατηγορία:Οίκος της Έσσης
Έλσα Μαρτινέλι

Η ***Έλσα Μαρτινέλι*** (ιταλικά**: Elsa Martinelli**), (30 Ιανουαρίου 1935 - 8 Ιουλίου 2017) ήταν Ιταλίδα ηθοποιός και μοντέλο μόδας.

## Πρώτα χρόνια και καριέρα
Γεννήθηκε ως *Ελίσα Τία (Elisa Tia)* στο Γκροσέτο της Τοσκάνης, μετακόμισε στη Ρώμη με την οικογένειά της και το 1953 ανακαλύφθηκε από τον Ρομπέρτο Καπούτσι που την παρουσίασε στον κόσμο της μόδας. Έγινε μοντέλο και άρχισε να παίζει μικρούς ρόλους σε ταινίες. Εμφανίστηκε σττην ταινία ''Το κόκκινο και το μαύρο'' του Κλοντ Οτάν-Λαρά (1954), αλλά ο πρώτος σημαντικός ρόλος της ταινίας ήρθε τον επόμενο χρόνο με την ταινία *Η ανταρσία άρχισε* απέναντι από τον Κερκ Ντάγκλας, ο οποίος ισχυρίστηκε ότι την εντόπισε σε εξώφυλλο περιοδικού και την προσέλαβε για την εταιρεία παραγωγής του, Bryna Productions. Το 1956, κέρδισε την Ασημένια Άρκτο Α' Γυναικείου Ρόλου στο 6ο Διεθνές Φεστιβάλ Κινηματογράφου του Βερολίνου για την συμμετοχή της στην ταινία *Ντονατέλα* του Μάριο Μονιτσέλι. 

Από τα μέσα της δεκαετίας του 1950 έως τα τέλη της δεκαετίας του 1960, μοίρασε το χρόνο της μεταξύ Ευρώπης και Ηνωμένων Πολιτειών, εμφανίζομενη σε ταινίες όπως *Τέσσερα κορίτσια στην πόλη* (1957), *Manuela* (1957), *Ο βαρκάρης του Βόλγα* (1959), *Hatari!* (1962), *Κατάσκοπος στη Ρώμη* (1962), *Η δίκη* (1962), *Διεθνές ξενοδοχείο* (1963), *Μονομαχία στην πράσινη κόλαση* (1963), *7 φορές γυναίκα* (1967) και *Candy* (1968). Από τα τέλη της δεκαετίας του 1960, εργάστηκε στην Ευρώπη σε κυρίως μη αγγλόφωνες ταινίες. Ο τελευταίος ρόλος της στον αμερικανικό κινηματογράφο ήταν ως πράκτορας Κάρλα στο *Ήταν κάποτε ένα έγκλημα* (1992). Η τελευταία της εμφάνιση ηταν στην ευρωπαϊκή τηλεοπτική σειρά *Orgoglio* το 2005 ως Δούκισσα του Μοντεφόρτε.

## Προσωπική ζωή

Η Έλσα Μαρτινέλι παντρεύτηκε για πρώτη φορά με τον Κόμη Φράνκο Μαντσινέλι Σκότι του Σαν Βίτο, από τον οποίο απέκτησε μια κόρη, την Κριστιάνα Ματσινέλι (γεννηθείσα το 1958), επίσης ηθοποιό. Το 1968, παντρεύτηκε τον φωτογράφο του *[[Paris Match]]* και σχεδιαστή επίπλων της δεκαετίας του 1970, Γουίλι Ρίτσο. 

Η Μαρτινέλι πέθανε από καρκίνο στη Ρώμη στις 8 Ιουλίου 2017, σε ηλικία 82 ετών. 

## Φιλμογραφία

## Παραπομπές

Κατηγορία:Ιταλίδες μοντέλα
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Λουίζα της Σαξονίας-Μάινινγκεν

H **Λουίζα**, (γερμ. *Louise von Sachsen-Mainingen von Wettin*, 6 Αυγούστου 1752 - 3 Ιουνίου 1805) από τον Οίκο των Βέττιν ήταν κόρη του Δούκα της Σαξονίας-Μάινινγκεν και με τον γάμο της έγινε λανδγραβίνη της Έσσης-Φίλιππσταλ-Μπάρχφελτ.

## Βιογραφία
Η *Βιλελμίνη Λουίζα Χριστίνα* ήταν η έκτη κόρη (2η από τον 2ο γάμο) του Αντωνίου Ούλριχ της Σαξονίας-Μάινινγκεν και της 2ης συζύγου του Καρλόττας Αμαλίας, κόρης του Καρόλου Α΄ της Έσσης-Φίλιππσταλ.

## Οικογένεια
Παντρεύτηκε το 1781 τον Αδόλφο της Έσσης-Φίλιππσταλ-Μπάρχφελντ και είχε τέκνα:
* Φρειδερίκος (1782 - 1783).
*Κάρολος (1784 - 1854), Λανδγράβος της Έσσης-Φίλιππσταλ-Μπάρχφελντ.
* Γουλιέλμος (1786 - 1834), νυμφεύτηκε την Ιουλιανή Σοφία των Όλντενμπουργκ, κόρη του Φρειδερίκου, Διαδόχου της Δανίας.
*Γεώργιος (1787 - 1788).
* Ερνέστος Φρειδερίκος (1789 - 1850).
* Καρλόττα (1794).

## Πρόγονοι

## Πηγές
* Pauline Puppel: Die Regentin: vormundschaftliche Herrschaft in Hessen 1500-1700, Campus Verlag, Frankfurt am Main, 2004, p. 47 (Online)

## Παραπομπές


Κατηγορία:Οίκος των Βέττιν
Πτώση του κομμουνισμού στην Αλβανία

μικρογραφία|O Ενβέρ Χότζα, ο Πρώτος Γραμματέας του Αλβανικού Κόμματος Εργασίας, διετέλεσε ηγέτης της χώρας από το τέλος του Β Παγκοσμίου Πολέμου, ώς τον θάνατο του, το 1985.

Με τον όρο **πτώση του [[Κομμουνισμός|κομμουνισμού]] στην [[Αλβανία]]** αναφέρεται το τέλος του κομμουνιστικού καθεστώτος στις αρχές τις δεκαετίας του 1990. Ξεκίνησε το Δεκέμβριο του 1990, όταν οι φοιτητές του Πανεπιστημίου των Τυράννων απέκλεισαν τους χώρους του και άρχισαν εκδηλώσεις διαμαρτυρίας, με κύρια συνθήματα "Κάτω ο Κομμουνισμός Μετά από πιέσεις που προερχόντουσαν από τις διαμαρτυρίες, ο πολιτικός πλουραλισμός νομιμοποιείται και ιδρύεται το Δημοκρατικό κόμμα . Στις εκλογές του 1991 κερδίζει το Εργατικο Κόμμα,αλλά οι πολλές απεργίες και οι κοινωνικές αναταραχές οδηγούν στη  πτώση του κόμματος τον Ιούνιο του 1991, και  τη δημιουργία κυβέρνησης σταθερότητας με μη κομμουνιστές. Στις νέες εκλογές του Μαρτίου του 1992,ο Σαλί Μπερίσα γίνεται πρόεδρος της χώρας.

## Ιστορικό υπόβαθρο
Για τέσσερις δεκαετίες, ο κομμουνιστής Ενβέρ Χότζα απαγόρευσε τη θρησκεία, τα ταξίδια και κατέλυσε την ατομική ιδιοκτησία. Οποιαδήποτε παραβίαση στους κανονές του συνοδευόταν με βάναυση τιμωρία. Το 1985 ο ηγέτης της Αλβανίας πεθαίνει και τη θέση του αναλαμβάνει ο Ραμίζ Αλία, ο οποίος έγινε ο Γενικός Γραμματές του Εργατικού Κόμματος. Οι διαμαρτυρίες για το καθεστώς ξεκίνησαν το 1990, όπως προαναφέρθηκε, στο Σκόδρα, στη Καβάγιε και σε μικρότερο βαθμό στα Τίρανα. Ο γενικός γραμματέας του ΟΗΕ,Χαβιέρ Πέρες ντε Κουέγιαρ επισκέφθηκε τον Μάϊο του ίδιου έτους την Αλβανία κι ο Αλία ελευθερώνει τον ποινικό κώδικα,άρει τις απαγορεύσεις σχετικά με τη θρησκεία και επιτρέπει τα διεθνή ταξίδια. Έτσι τον Ιούλιο του 1990 5.000 αλβανοί κατακλύζουν τις ξένες πρεσβείες της χώρας και μπορούν να φύγουν στο εξωτερικό.

### Μετά-κομμουνιστική κυβέρνηση
Παρά την σχετική πρόοδο σε θέματα σεβασμού αστικών και πολιτικών δικαιωμάτων,η επιρροή του Χότζα ήταν ακόμα νωπή στο τρόπο διακυβέρνησης της χώρας. Tα δικαιώματα των Αλβανών πολιτών ακόμα μαστίζονται από βία από την αστυνομία,περιορισμούς στην ελευθερία της έκφρασης και σε γενικότερο πλαίσιο σοβαρή παραβίαση των ανθρωπίνων δικαιωμάτων. Το Μάρτιο του 1997 παραιτείται ο πρωθυπουργός Αλεξάντερ Μέξι.Τα πλήθη λεηλατούν στρατιωτικές βάσεις και το κοινοβούλιο κηρύσσει κατάσταση έκτακτης ανάγκης. Το Κοινοβούλιο επανεκλέγει τον Σάλι Μπερίσα στη δεύτερη θητεία ως πρόεδρος με ψήφο 113-1. Η κυβέρνηση δεν ελέγχει τον Νότο και συμφωνεί σε μια κυβέρνηση συμφιλίωσης με κόμματα της αντιπολίτευσης. Το Δημοκρατικό κόμμα δίνει στους υποστηρικτές του όπλα. . Ξεσπάει ο Αλβανικός εμφύλιος πόλεμος που διαρκεί μέχρι τον Αύγουστο του 1997.

## Παραπομπές


Κατηγορία:Ιστορία της Αλβανίας
Κήποι του Μπόμπολι

Οι **Κήποι του Μπόμπολι** είναι ιστορικό πάρκο της Φλωρεντίας. Βρίσκεται στο Ολτράρνο, στην αριστερή πλευρά του ποταμού Άρνου δίπλα στο Παλάτσο Πίττι. Το 2013 εντάχθηκε στον κατάλογο με τα μνημεία παγκόσμιας κληρονομιάς της ΟΥΝΕΣΚΟ. 

Έχει έκταση 45.000 τ.μ. και η κατασκευή του ξεκίνησε το 16ο αιώνα από τους Μεδίκους αλλά η διαμόρφωσή του συνεχίστηκε και τους επόμενους τρεις αιώνες. Άνοιξε για το κοινό το 1766. 

Στους χώρους των κήπων υπάρχουν αλέες, κρήνες και συντριβάνια και διάσπαρτα αγάλματα, που χρονολογούνται από τη ρωμαϊκή αρχαιότητα μέχρι τον 20ο αιώνα. Στους κήπους του Μπομπολι βρίσκονται επίσης το Forte di Belvedere, το Μουσείο της Πορσελάνης, το Kaffeehaus και ο Πορτοκαλεώνας του ντελ Ρόσο (La Limonaia). 

## Παραπομπές


 

Κατηγορία:Φλωρεντία
Κατηγορία:Πάρκα και κήποι στην Ιταλία
Λουίζα Ελεονώρα του Χοενλόε-Λάνγκενμπουργκ

H **Λουίζα Ελεονώρα** (γερμ. *Louise Eleonore zu Hohenlohe-Langenburg*, 11 Αυγούστου 1763 - 30 Απριλίου 1837) του Οίκου του Χοενλόε ήταν πριγκίπισσα του Χοενλόε-Λάνγκενμπουργκ και με το γάμο της έγινε δούκισσα της Σαξονίας-Μάινινγκεν.

## Βιογραφία
Ήταν το δεύτερο παιδί και η πρώτη κόρη του Χριστιανού Αλβέρτου του Χοενλόε-Λάνγκενμπουργκ και της Καρολίνας, κόρης του Φρειδερίκου Καρόλου του Στόλμπεργκ-Γκέντερν.

## Οικογένεια
Παντρεύτηκε το 1782 το Γεώργιο Α΄ της Σαξονίας-Μάινινγκεν και είχε τέσσερα τέκνα:
* Αδελαΐδα (1792 - 1849), παντρεύτηκε το Γουλιέλμο Δ΄ της Βρετανίας.
* Ίντα (1794 - 1852), παντρεύτηκε το Βερνάρδο της Σαξονίας-Βαϊμάρης-Άιζεναχ.
* θνησιγενής κόρη (16 Οκτωβρίου 1796).
* Βερνάρδος Β΄ (1800 - 1882), Δούκας της Σαξονίας-Μάινινγκεν.

## Πηγές
* L. Hertel, *Schriften des Vereins für Sachsen-Meiningische Geschichte und Landeskunde*, Hildburghausen 1903
* Koller, Ann Marie (1984). *The Theater Duke: George II of Saxe-Meiningen and the German Stage*. Stanford University Press. ISBN 0-8047-1196-8.

## Παραπομπές


Κατηγορία:Οίκος του Χοενλόε
Κατηγορία:Πριγκίπισσες της Γερμανίας
Κατηγορία:Πριγκίπισσες του Χόενλοε-Λάνγκενμπουργκ
Αυγούστα της Σαξονίας-Μάινινγκεν

H **Αυγούστα** (γερμ. *Augusta von Sachsen-Meiningen*, 6 Αυγούστου 1843 - 11 Νοεμβρίου 1919) του Οίκου των Βέττιν ήταν πριγκίπισσα της Σαξονίας-Μάινινγκεν και με το γάμο της έγινε πριγκίπισσα της Σαξονίας-Αλτεμβούργου.

## Βιογραφία
Η *Αυγούστα Λουίζα Αδελαΐδα Καρολίνα Ίντα* ήταν το δεύτερο παιδί και η μόνη κόρη του Βερνάρδου Β΄ της Σαξονίας-Μάινινγκεν και της Μαρίας Φρειδερίκης, κόρης του Γουλιέλμου Β΄ της Έσσης-Κάσσελ.

## Οικογένεια
Παντρεύτηκε το 1862 το Μαυρίκιο της Σαξονίας-Αλτεμβούργου και είχε πέντε τέκνα:
* Μαρία Άννα (1864 - 1918), παντρεύτηκε τον Γεώργιο του Σάουμπουργκ-Λίππε.
* Ελισάβετ (μετέπειτα ''Ελισάβετ Μαυρικίεβνα'') (1865 - 1927), παντρεύτηκε τον Κωνσταντίνο Κωνσταντίνοβιτς της Ρωσίας (αδελφό της Όλγας, Βασίλισσας της Ελλάδας).
**Μαργαρίτα* Μαρία Αγνή Αδελαΐδα Καρολίνα Φρειδερίκη (1867 - 1882).
* Ερνέστος Β΄ (1871 - 1955), Δούκας της Σαξονίας-Αλτεμβούργου.
* Λουίζα Καρλόττα (1873 - 1953), παντρεύτηκε τον Εδουάρδο του Άνχαλτ.

## Πρόγονοι

## Πηγές
* Koller, Ann Marie (1984). *The Theater Duke: George II of Saxe-Meiningen and the German Stage*. Stanford University Press. ISBN 0-8047-1196-8.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Σαξονίας-Μάινινγκεν
Κατηγορία:Πριγκίπισσες της Σαξονίας-Αλτεμβούργου
Φίντες – Ουγγρική Συμμαχία Πολιτών

Το **Φίντες – Ουγγρική Συμμαχία Πολιτών** (ουγ: *Fidesz – Magyar Polgári Szövetség*) είναι συντηρητικό κόμμα στην Ουγγαρία, που κυβερνά την χώρα από το 2010. Κατηγορείται από διεθνείς πηγές και αναλυτές, ως αυταρχικό και λαϊκιστικό κόμμα. Ιδρύθηκε στις 30 Μαρτίου 1988, ως **Φιντές**. Είναι κυρίαρχο κόμμα στην χώρα, με κύριο πρόσωπο τον πρωθυπουργό Βίκτορ Όρμπαν. 

Τοποθετείται από πολιτικούς αναλυτές στη δεξιά ή στην ακροδεξιά λόγω της έντονης συντηρητικής και αντιμεταναστευτικής πολιτικής που εφαρμόζει, καθώς και λόγω του αυταρχισμού του. Στηρίζει τον παραδοσιακό τρόπο ζωής, τις αξίες του έθνους, αντιτίθεται στην ΛΟΑΤΚΙ κοινότητα, εφαρμόζει πολιτικές οικονομικού εθνικισμού (παλαιότερα φιλελευθερισμού), ενώ τάσσεται υπέρ της θανατικής ποινής. Είναι, επιπλέον, σταθερά ευρωσκεπτικιστικό κόμμα.

## Παραπομπές


Κατηγορία:Πολιτικά κόμματα στην Ουγγαρία
Κατηγορία:Συντηρητικά κόμματα της Ευρώπης
Κατηγορία:Ευρωσκεπτικιστικά κόμματα
Μαρία Ελισάβετ της Σαξονίας-Μάινινγκεν

H **Μαρία Ελισάβετ** (γερμ. *Maria Elisabeth von Sachsen-Meiningen von Wettin*, 23 Σεπτεμβρίου 1853 - 22 Φεβρουαρίου 1923) από τον Οίκο των Βέττιν ήταν κόρη του Δούκα της Σαξονίας-Μάινινγκεν. Ήταν αξιόλογη μουσικός και συνθέτης, με πιο διάσημο έργο της τη *Ρομάντζο σε Φα μείζονα* για κλαρινέτο και πιάνο.

## Βιογραφία
Ήταν η μόνη κόρη του Γεωργίου Β΄ της Σαξονίας-Μάινινγκεν και της Καρλόττας των Χοεντσόλλερν, κόρης του Αλβέρτου της Πρωσίας.

Γεννήθηκε στο Πότσδαμ του Βρανδεμβούργου και είχε αδελφό τον Βερνάρδο Γ΄ της Σαξονίας-Μάινινγκεν και τον Γεώργιο Αλβέρτο. Ο γάμος των γονέων της ήταν ευτυχισμένος, καθώς είχε γίνει από έρωτα και όχι από πολιτική. Το 1855 απεβίωσε ο Γεώργιος Αλβέρτος 3 ετών και δύο μήνες μετά η μητέρα της απεβίωσε από επιπλοκές της γέννας, μαζί με το βρέφος της. Ο πατέρας της έκανε δεύτερο γάμο το 1858 με τη Θεοδώρα του Χόενλοε-Λάνγκενμπουγκ για να έχουν τα δύο του παιδιά μία μητέρα. Το 1866 διαδέχθηκε τον πατέρα του ως *Δούκας της Σαξονίας-Μάινινγκεν*. Όμως αυτός ο γάμος δεν ήταν ευτυχής και αφού απέκτησε τρεις γιους, η δεύτερη σύζυγός του απεβίωσε το 1872.

Ο πατέρας της συμμετείχε σε κάθε μάχη του Γαλλο-Πρωσικού Πολέμου και μετά αφιέρωσε τον χρόνο του σε θεατρικά· η Αυλή του έγινε διάσημη για τη λάμψη της και τον πολιτισμό της. Το 1873 έκανε τρίτο γάμο με μία ηθοποιό και μουσικό, την Έλλεν Φραντς. Οι δύο τους ήταν ευτυχείς και ίδρυσαν τον θεατρικό όμιλο *Μάινινγκεν Ανσάμπλ*.

## Πρόγονοι

## Πηγές
* "Duke George II. Dies In Meiningen", The New York Times, Berlin, 26 June 1914

## Παραπομπές


Κατηγορία:Γερμανοί συνθέτες
Κατηγορία:Οίκος των Βέττιν
Κατηγορία:Πριγκίπισσες της Σαξονίας-Μάινινγκεν
Angerfist

Ο **Danny Masseling** (γεννήθηκε 20 του Ιουνίου 1981), περισσότερο γνωστός με το καλιτεχνικό όνομα **Angerfist,** είναι Ολλανδός hardcore παραγωγός και DJ . 

Εκτός από το κύριο ψευδώνυμό του, παράγει επίσης μουσική για άλλα είδη με διάφορα ψευδώνυμα και είναι μέρος των ακόλουθων ομάδων: *The Supreme Team* (με Outblast, Tha Playah & Evil Activities), *Masters Elite* (με Catscan and Outblast) και *Roland & Sherman* (με Outblast). 

Κατά τη διάρκεια ζωντανών εμφανίσεων, συνοδεύεται από τον **MC Prozac** (Minne Roos).

## Καριέρα
Ο Masseling άρχισε να κάνει μουσική στην ηλικία των 16 προγραμματίζοντας 4-beatες λούπες και breakbeats, το ενδιαφέρον του για παραγωγή μουσικής άρχισε να αυξάνεται.  Ξεκίνησε την καριέρα του το 2001 αφού έστειλε ένα demo στον Mark Vos, επίσης γνωστό ως DJ Buzz Fuzz, διευθυντή της BZRK Records.  Το demo άρεσε στον Vos ο οποίος υπέγραψε τον Masseling, ο οποίος στη συνέχεια κυκλοφόρησε τα πρώτα του EP με τα ονόματα "Menace II Society" και "Angerfist".  Ο Masseling σύντομα κέρδισε τη δημοτικότητα στην «σκηνή gabber» λόγω του επιθετικού *NUSTYLE* ήχου που έκανε. Το στυλ του χαρακτηρίζεται από σκληρά ντραμς επικές σκοτεινές μελωδίες και φωνητικά κυρίως απο ταινίες, σειρές, άνιμε και χιπχόπ. Έχει ήδη κάποιες επιτυχίες στο όνομά του, όπως: "Dance With The Wolves", "Raise Your Fist" και "Riotstarter". Η αυξανόμενη δημοτικότητά του του έδωσε την ευκαιρία να παράγει τον ύμνο για το Masters of Hardcore του 2005, με τίτλο "The World Will Shiver". 

Ο Angerfist έχει παίξει σε πολλές γνωστές εκδηλώσεις όπως  Sensation Black, Masters of Hardcore, Defqon. 1, Mysteryland και Dominator. Κέρδισε την περίφημη 39η θέση στην κορυφαία έκδοση DJ του DJ Mag 2011 του 2011,  πέφτοντας στην 42η την επόμενη χρονιά και ανέβηκε στην 34η θέση το 2013, πράγμα που τον καθιστά νούμερο 1 hardcore παραγωγό στη λίστα. Από το 2020, η υψηλότερη κατάταξή του στη λίστα ήταν το Νο 29, το οποίο πέτυχε το 2018. Αυτή τη στιγμή κατατάσσεται στο Νο 33 στη λίστα *DJ Mag* για το 2019.  

Τον Ιούλιο του 2013, ανακοίνωσε το project *Bloodcage που ανέλαβε* ο MC Prozac (με το ψευδώνυμο DJ Bloodcage) στα λάηβ, ενώ εξακολουθούσε να εμπλέκει και τους δύο καλλιτέχνες (MC Prozac και Angerfist) στην παραγωγή του στούντιο.  

Κατά τη διάρκεια ζωντανών εμφανήσεων με τον MC του, σχεδόν πάντα παίζουν φορώντας ειδικά σχεδιασμένες μάσκες χόκεϊ και μαύρα ή άσπρα φούτερ . 

## Δισκογραφία

### Άλμπουμ

* *[[ Pissin 'Razorbladez |Pissin 'Razorbladez]]* (2006) 
* *[[ Mutilate (άλμπουμ) |Mutilate]]* (2008) 
* *[[ Retaliate (Angerfist άλμπουμ) |Retaliate]]* (2011) 
* *[[ Η διάσταση των αδιέξοδων |The Deadfaced Dimension]]* (2014) 
* *Raise & Revolt* (2015) 
* *Creed of Chaos* (2017) 
* *Diabolic Dice* (2019) 

### Singles και EP

### Remixes

### Δωρεάν κυκλοφορίες

## Eξωτερικοί σύνδεσμοι

* Επίσημη ιστοσελίδα 
* Angerfist στο Discogs 

## Παραπομπές


Κατηγορία:Ολλανδοί DJs
Νίνα Κάπτσοβα

Η **Νίvα Αλεξάντροβνα Κάπτσοβα** (, γεννήθηκε στις 16 Οκτωβρίου 1978) είναι Ρωσίδα μπαλαρίνα του μπαλέτου Μπολσόι.

## Βιογραφία
Η Κάπτσοβα γεννήθηκε στις 16 Οκτωβρίου 1978 στο Ροστόφ επί του Ντον της Ρωσίας. Εκπαιδεύτηκε στη Χορογραφική Ακαδημία της Μόσχας υπό τη διεύθυνση της Σόφια Γκολόβκινα . Μετά την αποφοίτησή της, έγινε μέλος του Μπαλέτου Μπολσόι. Ο προπονητής της στα Μπολσόι ήταν η Μαρίνα Κοντρατίβα, τώρα η Νίνα Σεμιζόροβα.

Το 1998, έπαιξε ξανά το *Sleeping Beauty*, αυτή τη φορά ως υπηρέτρια τιμής. Το 1999, εμφανίστηκε ως Marie στον *[[Ο Καρυοθραύστης|Καρυοθραύστη]]*, η οποία δημιουργήθηκε από τον Γκριγκόροβιτς, και την ίδια χρονιά εμφανίστηκε στη *[[Η λίμνη των κύκνων|Λίμνη των κύκνων]]*. Την ίδια χρονιά, είχε μερικούς σόλο ρόλους, συμπεριλαμβανομένου του *Mozartiana* και του *The Limpid Stream*, στον οποίο έπαιξε το ρόλο της Zina. 

## Παραπομπές


Κατηγορία:Σελίδες με μη επιθεωρημένες μεταφράσεις
Κατηγορία:Ρωσίδες χορεύτριες
Μαρία Φρειδερίκη της Έσσης-Κάσσελ (1804-1888)

:*Να μη συγχέεται με τη θεία της [[Μαρία Φρειδερίκη της Έσσης-Κάσσελ (1768-1839)]], δούκισσα του Άνχαλτ-Μπέρνμπουργκ.*

H **Μαρία Φρειδερίκη** (γερμ. *Marie Frederica von Hessen-Kassel*, 6 Σεπτεμβρίου 1804 - 1 Ιανουαρίου 1888) του Οίκου της Έσσης ήταν πριγκίπισσα της Έσσης και με το γάμο της έγινε δούκισσα της Σαξονίας-Μάινινγκεν.

## Βιογραφία
Η *Μαρία Φρειδερίκη Βιλελμίνη* ήταν το πέμπτο παιδί και η δεύτερη κόρη του Γουλιέλμου Β΄ της Έσσης-Κάσσελ και της Αυγούστας των Χοεντσόλλερν, κόρης του Φρειδερίκου Γουλιέλμου Β΄ της Πρωσίας.

## Οικογένεια
Παντρεύτηκε το 1825 το Βερνάρδο Β΄ της Σαξονίας-Μάινινγκεν και είχε δύο  τέκνα:
* Γεώργιος Β΄ (1826 - 1914), Δούκας της Σαξονίας-Μάινινγκεν.
* Αυγούστα (1843 - 1919), παντρεύτηκε το Μαυρίκιο της Σαξονίας-Άλτενμπουργκ.

## Πρόγονοι

## Πηγές
* Koller, Ann Marie (1984). *The Theater Duke: George II of Saxe-Meiningen and the German Stage*. Stanford University Press. ISBN 0-8047-1196-8.

## Παραπομπές


Κατηγορία:Οίκος της Έσσης
Φεοντόρα του Χόενλοε-Λάνγκενμπουργκ

H **Θεοδώρα** (γερμ. *Feodora von Hohenlohe-Langenburg*, 7 Ιουλίου 1839 - 10 Φεβρουαρίου 1872) από τον Οίκο του Χόενλοε ήταν πριγκίπισσα του Χόενλοε-Λάνγκενμπουργκ και με τον γάμο της έγινε δούκισσα της Σαξονίας-Μάινινγκεν.

## Βιογραφία
Η *Θεοδώρα Βικτωρία Αδελαΐδα* ήταν η τρίτη κόρη του Ερνέστου Α΄ του Χόενλοε-Λάνγκενμπουργκ και της Θεοδώρας, κόρης του Έμιχ Καρόλου του Λάινινγκεν.

## Οικογένεια
Παντρεύτηκε το 1858 τον Γεώργιο Β΄ της Σαξονίας-Μάινινγκεν και είχε τέκνα:
* Ερνέστος (1859 - 1941), Πρίγκηπας της Σαξονίας-Μάινινγκεν.
* Φρειδερίκος (1861 - 1914), Πρίγκηπας της Σαξονίας-Μάινινγκεν.
* Βίκτωρ (14 - 17 Μαϊου 1865).

## Πηγές
* Koller, Ann Marie (1984). *The Theater Duke: George II of Saxe-Meiningen and the German Stage*. Stanford University Press. ISBN 0-8047-1196-8.

## Παραπομπές


Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Χόενλοε-Λάνγκενμπουργκ
Άννα της Σουηδίας

Η **Άννα της Σουηδίας** (*Anna av Sverige*, 17 Μαΐου 1568 - 26 Φεβρουαρίου 1625) από τον Οίκο των Βάσα ήταν κόρη του Βασιλιά της Σουηδίας Ιωάννη Γ΄.

## Βιογραφία
Γεννήθηκε στις 17 Μαΐου 1568 στην Έσκιλστουνα, και ήταν το νεότερο παιδί και η μοναχοκόρη του Ιωάννη Γ΄ της Σουηδίας και της πρώτης συζύγου του Αικατερίνης Γιαγκελλόνων.

Μεγάλωσε σε νεαρή ηλικία μέσα μια καθολική ζωή από τη μητέρα της, αλλά περίπου το 1580 η Άννα μεταστράφηκε στον Λουθηρανισμό. Όταν ο αδελφός της Σιγισμούνδος εξελέγη βασιλιάς της Πολωνίας, η Άννα τον συνόδευσε στη Βαρσοβία. Μετά από δύο χρόνια, το 1589, επέστρεψε στη Σουηδία λόγω της απροθυμίας των πολωνικών θεσμών προς αυτόν, καθώς πίστευαν ότι η Άννα είχε πολύ μεγάλη επιρροή στον βασιλιά υπέρ της Σουηδίας.

Το 1592 επέστρεψε στην Πολωνία και από το 1598 εγκαστάθηκε μόνιμα εκεί, ωστόσο λόγω θρησκευτικών συγκρούσεων δεν μπόρεσε να παραμείνει στη βασιλική αυλή και ως εκ τούτου από το 1604 ζούσε μεταξύ της Μπροντνίκα και στο Γκόλουμπ. Η Άννα δεν παντρεύτηκε ποτέ.

Πέθανε στις 26 Φεβρουαρίου 1625 στην Μπροντνίκα σε ηλικία 56 ετών. Ως μέλος της βασιλικής οικογένειας θα έπρεπε να ταφεί στον καθεδρικό ναό Wawel, αλλά αυτό δεν ήταν δυνατό λόγω της παπικής απαγόρευσης της ταφής των Προτεσταντών στους χώρους λατρείας των Καθολικών και ως εκ τούτου το σώμα του κρατήθηκε για πολλά χρόνια σε μια περιοχή του κάστρου από την Μπροντνίκα. Μόνο το 1636 η ανιψιός της Βλαδίσλαος Δ΄ αποφάσισε να τη μεταφέρει στο μαυσωλείο που χτίστηκε για εκείνη στην εκκλησία της Αγίας Μαρίας στο Τόρουν.

## Παραπομπές


## Εξωτερικοί σύνδεσμοι
* 
* Anteckningar om svenska qvinnor /  (In Swedish)
* Svenskt biografiskt handlexikon /  (In Swedish)
* http://www.visittorun.pl/386,l2.html#vasa
* http://www.historiesajten.se/visainfo.asp?id=588

Κατηγορία:Οίκος των Βάσα
Κατηγορία:Σουηδοί ευγενείς
Κατηγορία:Σουηδέζες πριγκίπισσες
Αζορέλλη

Η ***αζορέλλη*** (*Azorella*) είναι γένος  αγγειόσπερμων φυτών, που ανήκει στην οικογένεια των σκιαδοφόρων. Τα είδη της συναντώνται αυτοφυή στη Νότια Αμερική (ιδίως), στη Νέα Ζηλανδία, τη νοτιοανατολική Αυστραλία και τα νησιά του Νότιου Ωκεανού. Είναι φυτά κομμεορητινοφόρα.

Οι αζορέλλες είναι μικροί και πολύ χαμηλοί θάμνοι ή φρύγανα, με πάρα πολύ πυκνή διακλάδωση, που φύονται σε εκτεθειμένα στον άνεμο μέρη, πάνω σε βουνά και σε υποανταρκτικές ακτές. Σε μεγάλη ηλικία, μπορεί να σχηματίζουν λοφίσκους φυλλώματος ύψους έως και 1 μέτρου, αλλά συνήθως έχουν ύψος μικρότερο των 10 εκατοστών. Αρκετά είδη αζορέλλας καλλιεργούνται ως καλλωπιστικά φυτά σε βραχόκηπους.

Το γένος περιλαμβάνει περισσότερα από 100 διαφορετικά είδη, μεταξύ των οποίων είναι και τα εξής:

thumb|right|285px|Τα άνθη του είδους ''Azorella monantha''

## Παραπομπές

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 307

Αζορελλη
Ντάβοριν Σάβνικ

Ο **Ντάβοριν Σάβνικ** (7 Σεπτεμβρίου 1929 – 14 Απριλίου 2014)ήταν Αρχιτέκτονας και Μηχανικός Σχεδίασης Προϊόντων από τη Σλοβενία.

Το έργο του Σάβνικ περιλαμβάνει το σχεδιασμό οπτικοακουστικών και τηλεπικοινωνιακών συσκευών, ηλεκτροτεχνικού και ηλεκτρο-ιατρικού εξοπλισμού, εργαλείων χειρός, οικιακών συσκευών και εξοπλισμού υπολογιστών.Οι περισσότερες από τις συσκευές που σχεδίασε έχουν κατασκευαστεί με επιτυχία από σλοβενικές, γιουγκοσλαβικές και παγκόσμιες βιομηχανίες.Επίσης, δίδαξε σε πανεπιστήμια στο εσωτερικό και στο εξωτερικό.

## Βιογραφικά Στοιχεία
μικρογραφία|259x259εσ|Συσκευές ΕΤΑ 80
Γεννήθηκε στο Κραν το 1929. Σπούδασε Πολιτική Μηχανική στη Σχολή Αρχιτεκτονικής και Γεωδαισία στην Ακαδημία Μουσικής στη Λιουμπλιάνα. Αφού σπούδασε στη Λιουμπλιάνα, εγγράφηκε στην Ανώτατη Σχολή Βιομηχανικού Σχεδιασμού στο Ζλίν στη Τσεχία. Έχει αναπτύξει περαιτέρω τις σπουδές του και στο Ηνωμένο Βασίλειο, την Ιταλία και τις ΗΠΑ.Αρχικά ασχολήθηκε με τη μουσική και αργότερα έγινε σχεδιαστής προϊόντων στο εργοστάσιο Ίσκρα στο Κραν, όπου εργάστηκε για πολλά χρόνια.Αφού έφυγε από το εργοστάσιο Ίσκρα το 1973, ξεκίνησε την ανεξάρτητη καριέρα του.

## Τηλέφωνο ΕΤΑ 80
Οι πιο αναγνωρίσιμες συσκευές στη συλλογή έργων του ήταν οι τηλεφωνικές συσκευές.Το πιο διάσημο έργο του είναι το τηλέφωνο ETA 80 του 1978, το οποίο είχε γίνει απαραίτητο κομμάτι των σλοβενικών σπιτιών και γραφείων.Τα τηλέφωνα παρήχθησαν από το εργοστάσιο Ίσκρα στο Κραν. Πάνω από 5 εκατομμύρια συσκευές ΕΤΑ έχουν κατασκευαστεί στο Κραν Είχε επίσης μεγάλη επιτυχία στο εξωτερικό, όπου εξακολουθεί να έχει μεγάλη απήχηση.Έχει λάβει πολλές διακρίσεις για την αισθητική του, συμπεριλαμβανομένου ενός βραβείου Καλής Σχεδίασης.Έχει υιοθετηθεί ως μέρος της μόνιμης έκθεσης εξαιρετικά σχεδιασμένων σύγχρονων προϊόντων στο Μουσείο Μοντέρνας Τέχνης στο Μόναχο, στο Μουσείο Μοντέρνας Τέχνης (MoMA) στη Νέα Υόρκη και στο Μουσείο Αρχιτεκτονικής της Λουμπλιάνα στη Λιουμπλιάνα.Η ιδέα του Σάβνικ αντιγράφτηκε από πολλούς κατασκευαστές σε όλο τον κόσμο, με συνολική παραγωγή περίπου 300 εκατομμύρια κομμάτια.Άρθρα και φωτογραφίες που απεικονίζουν το τηλέφωνο έχουν δημοσιευτεί από ιαπωνικά, αμερικανικά, βρετανικά, ρωσικά, τσέχικα και κροατικά επαγγελματικά περιοδικά και εφημερίδες.

## Βραβεύσεις
Το 1966 βραβεύτηκε με το βραβείο Πρεσερέν, βραβείο το οποίο απονέμεται την παραμονή της Ημέρας Πρεσέρεν - Γιορτή του Πολιτισμού της Σλοβενίας. Το 1979 έλαβε το βραβείο *Βιο* από το Κέντρο Σχεδιασμού της Στουτγκάρδης. Έλαβε επίσης το σημαντικότερο βραβείο του ιαπωνικού Υπουργείου Εμπορίου και Βιομηχανίας, καθώς και το χρυσό μετάλλιο της εμπορικής έκθεσης στο Μπρνο.

## Παραπομπές


## Πηγές
# "Umrl je oblikovalec Davorin Savnik"
# „Telefon ETA i u muzeju MoMa u New Yorku”
# „Kako su telefoni Iskra ETA postali ponos Jugoslavije”
# Award-winning design item
# Iskra ETA 80 – crveni telefon koji smo voleli i mi i Amerikanci
# Телефон „искра ета” – понос југословенског дизајна
# Savnik Davorin 
# Umrl je Davorin Savnik, oče kultnega telefona

## Εξωτερικοί σύνδεσμοι

* Μουσείο Μοντέρνας Τέχνης της Νέας Υόρκης
* Μουσείο Αρχιτεκτονικής και Σχεδίου 
* Deloindom.si

Κατηγορία:Σλοβένοι αρχιτέκτονες
Καρλόττα της Πρωσίας (1831-1855)

H **Καρλόττα** (, 21 Ιουνίου 1831 - 30 Μαρτίου 1855) του Οίκου των Χοεντσόλλερν ήταν πριγκίπισσα της Πρωσίας και με το γάμο της έγινε πριγκίπισσα διαδόχου της Σαξονίας-Μάινινγκεν.

## Βιογραφία
Η *Φρειδερίκη Λουίζα Βιλελμίνη Μαριάννα Καρλόττα* ήταν το πρώτο παιδί και η πρώτη κόρη του Αλβέρτου της Πρωσίας και της Μαριάννας των Νάσσαου, κόρης του Γουλιέλμου Α΄ των Κάτω Χωρών.

Παντρεύτηκε το Γεώργιο Β΄ της Σαξονίας-Μάινινγκεν και έκανε τρία παιδιά. Κατά τη γέννα του τέταρτου, απεβίωσε από επιπλοκές μαζί με το βρέφος σε ηλικία 23 ετών. Το 1858 ο σύζυγός της έκανε δεύτερο γάμο και το 1866 διαδέχθηκε τον πατέρα του ως *[[δούκας]] της [[Σαξονία-Μάινινγκεν|Σαξονίας-Μάινινγκεν]]*.

## Οικογένεια
Παντρεύτηκε το 1850 το Γεώργιο Β΄ της Σαξονίας-Μάινινγκεν και είχε τέσσερα τέκνα:
* Βερνάρδος Γ΄ (1851 - 1928), Δούκας της Σαξονίας-Μάινινγκεν.
*Γεώργιος Αλβέρτος (1852 - 1855).
* Μαρία Ελισάβετ (1853 - 1923).
* γιος (29 - 30 Μαρτίου 1855).

## Πρόγονοι

## Παραπομπές


## Πηγές

*  
*  
*  
*  
*  

## Εξωτερικοί σύνδεσμοι
* 

Κατηγορία:Πρώσοι ευγενείς
Κατηγορία:Οίκος των Χοεντσόλερν
Κατηγορία:Πριγκίπισσες της Πρωσίας
Κατηγορία:Πριγκίπισσες της Σαξονίας-Μάινινγκεν
Γιολάντα Κόντρα

Η **Γιολάντα Κόντρα** (18 Μαρτίου 1910-16 Αυγούστου 1963) ήταν Αλβανίδα συγγραφέας και μεταφράστρια και μία από τις πρώτες γυναίκες συγγραφείς στην αλβανική γλώσσα, καθώς και μεταφράστρια στην ιταλική γλώσσα των έργων Αλβανών συγγραφέων, Ντρέ Μιέντα, Μίλος Γκέργκι Νικόλα, Πέτρο Μάρκος και Στέργιο Σπάσε.

## Βιογραφικά Στοιχεία
Η Γιολάντα Κόντρα γεννήθηκε στην Ρώμη της Ιταλίας.Ονομαζόταν Γιολάντα Γκουατσόνι και ήταν ανιψιά του Ενρίκο Γκουατσόνι γνωστού Ιταλού σεναριογράφου και σκηνοθέτη της εποχής.Σπούδαζε στο λύκειο όταν γνώρισε τον Μάλο Κόντρα,ο οποίος είχε καταγωγή από το Αργυρόκαστρο και σπούδαζε στη Ρώμη.Ο Μάλο Κόντρα ήταν δάσκαλος Φυσικής Αγωγης και πήγαν μαζί στην Αλβανία το 1931.Σύντομα έμαθε Αλβανικά και άρχισε όχι μόνο να επικοινωνεί καλά, αλλά και να δημοσιεύει ποίηση στα Αλβανικά καθώς και άρθρα λογοτεχνικής κριτικής σε γνωστά περιοδικά.Η Κόντρα δούλεψε ιδιαίτερα πάνω στα έργα των Μίλος Γκέργκι Νικόλα και Ντρέ Μιέντα,τα οποία μετάφρασε στα ιταλικά.Ήταν μια από τις πρώτες γυναίκες που δημοσίευσε στην Αλβανία.Μετά τον Β 'Παγκόσμιο Πόλεμο, εργάστηκε ως μεταφράστρια από και προς τα Ιταλικά,καθώς και στα ρωσικά σε έργα συγγραφέων όπως ο Πέτρο Μάρκος και ο Στέργιο Σπάσε.Λόγω του κομμουνιστικού καθεστώτος δε της επιτράπηκε ούτε να διδάξει ούτε να επιστρέψει στην πατρίδα της μέχρι το 1962, ένα χρόνο πριν από το θάνατό της.

## Μεταφράσεις
Η Κόντρα μετέφρασε στα ιταλικά σχεδόν το πλήρες έργο του Μίλος Γκέργκι Νικόλα.Δούλεψε στην εκδοχή του έργου του του 1957, το οποίο εκδόθηκε από τον Σκεντέρ Λουαράσι και ολοκληρώθηκε το 1962 με τίτλο 'Ποιήματα και πεζογραφία'.Το μόνο τραγούδι που λείπει είναι το 'Kanga e fundit'-το τελευταίο τραγούδι.Επίσης, παρέλειψε τις νότες του Μίλου Γκέργκι Νικόλα, καθώς και ορισμένους υπότιτλους ορισμένων ποιημάτων.Οι μεταφράσεις της της δεκαετίας του 1960 είναι πολύ πολύτιμες, γιατί σήμερα είναι δύσκολο να βρεθούν.Η Γιολάντα Κόντρα είναι πολύ πιστή στο αρχικό κείμενο ως μεταφραστής, κάτι που ήταν απαραίτητο εκείνα τα χρόνια για έναν μεταφραστή.Γι 'αυτό υπάρχει μια συναισθηματική αλλαγή στις μεταφράσεις της.

## Παραπομπές

# "Jolanda Guazzoni në shkrime dhe kujtime"
# "MIGJENI ITALISHT NGA JOLANDA KODRA" 

## Παραπομπές


Κατηγορία:Αλβανοί συγγραφείς
Μπουφατίς

Το **Μπουφατίς** (αραβικά: *بوفاطيس*, βερβαρικά: *ⴱⵓⴼⴰⵟⵉⵙ*), γνωστό ως Σαιν-Λουί (γαλλικά: *Saint-Louis*) κατά τη διάρκεια της γαλλικής αποικιακής περιόδου, είναι κοινότητα στη Βιλάγια του Οράν, στην Αλγερία.

## Τοπωνυμία
Η ονομασία του οικισμού προέρχεται από την ρίζα «[ΦΤΣ]». Ετυμολογικά, πρόκειται για γενική, επίσης αναφερόμενη ως ονοματικός προσδιορισμός, του βερβερικού ουσιαστικού «αφατίς» (βερβερικά: *ⴰⴼⴰⵜⵉⵙ*). Συνεπώς, ο όρος «Μπουφατίς» έχει ως σημασία «υγρός αγρός» ή «βάλτος».

## Γεωγραφία

### Τοποθεσία

## Ιστορία

## Παραπομπές


Κατηγορία:Οικισμοί στην Επαρχία του Οράν
Μαριάννα των Κάτω Χωρών

H **Μαριάννα** (γαλλ. *Marianne van Oranje-Nassau*, 9 Μαΐου 1810 - 29 Μαΐου 1883) από τον Οίκο του Νάσσαου ήταν πριγκίπισσα της Ολλανδίας και με τον γάμο της έγινε πριγκίπισσα της Πρωσίας.

## Βιογραφία
Η *Βιλελμίνη Φρειδερίκη Λουίζα Καρλόττα Μαριάννα* ήταν η μόνη (επιζήσασα) κόρη του Γουλιέλμου Α΄ των Κάτω Χωρών και της Βιλελμίνης των Χοεντσόλλερν, κόρης του Φρειδερίκου Γουλιέλμου Β΄ της Πρωσίας. 

## Οικογένεια
Παντρεύτηκε το 1830 τον Αλβέρτο της Πρωσίας και είχε τέκνα:
* Καρλόττα (1831 - 1855), παντρεύτηκε τον Γεώργιο Β΄ της Σαξονίας-Μάινινγκεν.
*γιος (1832), θνησιγενής ή έζησε λίγες ώρες.
* Αλβέρτος (1837 - 1906), Πρίγκιπας της Πρωσίας.
*Φρειδερίκη Λουίζα Βιλελμίνη *Ελισάβετ* (27 Αυγούστου - 9 Οκτωβρίου 1840).
* Αλεξανδρινή (1842 - 1906), παντρεύτηκε τον Γουλιέλμο του Μεκλεμβούργου-Σβερίν.

Το 1845 άφησε τον άπιστο σύζυγό της (διαζεύχθηκαν το 1849) και έκανε σχέση με τον Γιοχάννες φαν Ρόσσουμ. Από αυτόν είχε ένα φυσικό τέκνο:
* (νόθος) Γιόχαν Βίλελμ φαν Ράινχαρτσαουζεν (γενν. 1849).

## Πρόγονοι


## Πηγές
* Het Koninklijk Huis

## Παραπομπές


Κατηγορία:Οίκος του Νάσσαου
Κατηγορία:Ολλανδοί ευγενείς
Κατηγορία:Οίκος των Χοεντσόλερν
Κατηγορία:Πριγκίπισσες της Πρωσίας
Κατηγορία:Πριγκίπισσες της Οράγγης-Νάσσαου
Κατηγορία:Πριγκίπισσες της Ολλανδίας
Κατηγορία:Πριγκίπισσες του Λουξεμβούργου
Φωτεινή Δάρρα

Η **Φωτεινή Δάρρα** είναι Ελληνίδα τραγουδίστρια. Γεννήθηκε στη Ζάκυνθο και σπούδασε μουσική στο Εθνικό Ωδείο και υποκριτική 
στη σχολή Θεοδοσιάδη.

## Προσωπική ζωή
Αδερφός της είναι ο δημοσιογράφος Γιάννης Δάρρας.

Είναι παντρεμένη με τον πιανίστα Γιώργο Παπαχριστούδη. Είχε μακροχρόνια σχέση με τον συνθέτη Δημήτρη Παπαδημητρίου.

## Πηγές


Κατηγορία:Ελληνίδες τραγουδίστριες